text: চ্যানেল ওয়ান একটি বাংলাদেশী উপগ্রহ-ভিত্তিক টেলিভিশন চ্যানেল। ২০০৬ সালের ২৪ জানুয়ারি ঢাকা হতে এর সম্প্রচার শুরু হয়। ওয়ান গ্রুপ এর অধীন ওয়ান এন্টারটেইনমেন্ট লিমিটেড এই চ্যানেলটির মালিক।  বাংলাদেশ সময় সকাল সকাল ৮টা, দুপুর ১২টা ও আড়াইটা, বিকাল পাঁচটা, সাড়ে ছয়টা, সাড়ে সাতটা এবং রাত ১০টা, সাড়ে বারটা, এবং তিনটায় এই চ্যানেলে সংবাদ প্রচারিত হয়।
  
  বন্ধ
  ২০০৬ সালে, ওয়ান এন্টারটেইনমেন্ট স্টেশনের সম্প্রচার সরঞ্জামকে জামানত রেখে দিয়ে প্রাইম ব্যাংক থেকে লোন নেয়। ২০০৮ সালে, ব্যাংক লোন পরিশোধ করার আহ্বান করে এবং লোন পরিশোধ না করার কারণে ব্যাংকটি জামানতে রাখা সরঞ্জামগুলি নিলামে উঠালে পিপলস এন্টারটেইনমেন্ট লিমিটেডে তা কিনে নেয়। চ্যানেল ওয়ান তারপরেও এর কার্যক্রম চালাতে থাকে, যেটিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) ভাড়া করা সরঞ্জাম দিয়ে চালানো হচ্ছে বলে সাব্যস্ত করে, যা বাংলাদেশের টেলিযোগাযোগ আইনের লঙ্ঘন। ফলস্বরূপ, বিটিআরসি ২ এপ্রিল ২০১০ সন্ধ্যা ৬টা ৪০ মিনিটে চ্যানেলটি বন্ধ করে দেয়। এটির চূড়ান্ত সম্প্রচার ছিল সন্ধ্যা ৬টা ৩০ মিনিটের সংবাদ বুলেটিন।
  
  তথ্যসূত্র 
  
  বিষয়শ্রেণী:বাংলাদেশের টেলিভিশন চ্যানেল
  বিষয়শ্রেণী:ঢাকার গণমাধ্যম
  বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
title: চ্যানেল ওয়ান